Claire Cashmore

**Claire Cashmore** (1988-yil 21-mayda tugʻilgan) — Paralimpiya suzish chempioni va PTS5 toifasidagi britaniyalik paratriatlonchi. U suzish boʻyicha toʻrt marta Paralimpiya oʻyinlarida qatnashgan va 4 ta bronza, 3 ta kumush va 1 ta oltin medalni qoʻlga kiritgan. Claire Cashmore 2009-yilda SM9 100 metrga yakkalik aralash usulda suzish bo'yicha jahon rekordini ham yangilagan. U 2016-yilda Paralimpiya oʻyinlarida oltin va kumush medallarini qoʻlga kiritgach, paratriatlon musobaqalariga oʻtishga qaror qilgan va 2019-yilda PTS5 toifasida ITU jahon chempioni boʻlgan. Claire Cashmore Angliyaning Loughborough shahrida istiqomat qiladi. U Angliyaning Redditch shahrida chap bilaksiz holatda tugʻilgan.

## Faoliyati
Claire Cashmore ParalympicsGB safida debyutini 2004-yilda Afinada 16 yoshida oʻtkazgan va ikkita bronza medalini qoʻlga kiritgan. U 2006-yilda Dyurbanda boʻlib oʻtgan XPQ Suzish Jahon Chempionatida 100 metrga brass usulida suzish SB8 musobaqasida birinchi xalqaro medalini qoʻlga kiritgan. 2009-yilgi mavsum davomida Claire Cashmore 200 metrga aralash usulda suzish boʻyicha Yevropa rekordini yangiladi va Rioda boʻlib oʻtgan Qisqa masofalar boʻyicha jahon chempionatida Buyuk Britaniya sharafini himoya qildi. Claire Cashmore 2008-yilda Pekinda boʻlib oʻtgan Paralimpiya oʻyinlarida bronza medalini, 2012-yilda Londonda boʻlib oʻtgan Paralimpiya oʻyinlarida yana ikkita kumush va bitta bronza medalini qoʻlga kiritgan. 2014-yilda u xalqaro maydonda oʻzining birinchi yakkalik oltin medaliga sazovor bo'lgan va 100 metrga brass usulda suzish SB8 musobaqasida oltin medal bilan oʻzining uchinchi XPQ Suzish Yevropa Chempionatini yakunlagan. 2016-yilda Rio-de-Janeyroda boʻlib oʻtgan Paralimpiya oʻyinlarida Claire 100 metrga brass usulda suzish SB8 musobaqasida kumush medalni qoʻlga kiritdi va shuningdek,  aralash usul estafetasida oltin medalga egalik qildi.

Rioda musobaqalarda qatnashgandan soʻng, Claire Cashmore oʻz karyerasi haqida oʻylab koʻrdi va Paratriatlonga oʻtishga qaror qildi. Unga UK Sport talentlarini oʻtkazish dasturida oʻrin berildi va 2017-yilda Rotterdamda boʻlib oʻtgan ITU Jahon triatlon grand-finalida oʻzining asosiy xalqaro debyutini amalga oshirdi. 2018-yilgi mavsumda Claire Cashmore Buyuk Britaniya Paratriatlon Milliy Chempionatida oltin medalni qoʻlga kiritdi va Eton Dorney ITU Paratriatlon Jahon Kubogida, Iseo - Franciacorta ITU Jahon Paratriatlon Seriyasida, Tartu ETU Triatlon Yevropa Chempionatida va ITU Jahon Triatlon Grand Finali Gold Coastda ketma-ket toʻrtta kumush medallariga erishdi.

U 2019-yilda Yokohama ITU Jahon Paratriatlon Seriyasida, Tokio ITU Paratriatlon Jahon Kubogida va Valensiya ETU Paratriatlon Yevropa Chempionatida PTS5 toifasida kumush medallarni qoʻlga kiritishda bir qator muvaffaqiyatli urinishlarni amalga oshirdi. Biroq, uning yil davomidagi eng katta yutuqlari Buyuk Britaniya Paratriatlon Milliy Chempionatida, Groupe Copley Jahon Paratriatlon Seriyasi Montrealda va Lozannada boʻlib oʻtgan ITU Jahon Triatlon Grand Finalida oltin medalni qoʻlga kiritishi boʻldi. Lozannada u PTS5 toifasida ITU jahon chempioni boʻlgan.

2020-yilgi Yozgi Paralimpiada oʻyinlari oldidan Claire Cashmore Paratriatlon boʻyicha favorit sifatida koʻrilgan. U bronza medalini qoʻlga kiritdi, hamkasbi Loren Stedman esa oltin medalga sazovor bo'ldi.

## Shaxsiy hayoti
Claire Cashmore 1988-yil 21-mayda Angliyaning Redditch shahrida chap bilagi boʻlmagan holda tugʻilgan.  U 1994-yildan Dubay Ingliz tilida soʻzlashuvchi maktabida va Hagleydagi Hagley Katolik Oliy maktabida tahsil olgan. Claire Cashmore 2011-yilda Lids universitetini tilshunoslik va fonetika yo'nalishi boʻyicha bakalavr darajasi bilan tamomlagan.

Claire Cashmore suzish sohasidagi xizmatlari uchun 2017-yil Yangi yil mukofotlarida Britaniya Imperiyasi ordeni aʼzosi (MBE) unvoni bilan taqdirlangan.

## Paratriatlon musobaqalari
Quyida Claire Cashmorening natijalar roʻyxati keltirilgan. 

 DNF = Yakunlay olmadi

 DNS = Ishtirok etmadi

 DSQ = Diskvalifikatsiya qilindi

## Manbalar

## Havolalar